rejauldu/bengali-wikipedia huggingface dataset:
সুধাংশু অবিনাশ মন্টু ব্যানার্জী (; জন্ম: ১ নভেম্বর, ১৯১৯ - মৃত্যু: ১৪ সেপ্টেম্বর, ১৯৯২) তৎকালীন ব্রিটিশ ভারতের বাংলা প্রদেশের কলকাতা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।List of India Test Cricketers  ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন মন্টু ব্যানার্জী।   খেলোয়াড়ী জীবন  ১৯৪১-৪২ মৌসুম থেকে ১৯৫৩-৫৪ মৌসুম পর্যন্ত মন্টু ব্যানার্জী’র প্রথম-শ্রেণীর খেলোয়াড়ী জীবন চলমান ছিল। এ পর্যায়ে ২৩.২৮ গড়ে ৯২ উইকেট লাভ করেছিলেন তিনি।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মন্টু ব্যানার্জী। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে গুলাম আহমেদের সাথে একযোগে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  নিজস্ব ৩০তম বয়সে নিজ শহর কলকাতায় টেস্ট ক্রিকেটে অংশগ্রহণ করেছিলেন মন্টু ব্যানার্জী। ডানহাতি মিডিয়াম পেস বোলার হিসেবে খেলতেন। খেলায় তিনি ৪/১২০ ও ১/৬১ বোলিং পরিসংখ্যান গড়েছিলেন। প্রথম স্পেলেই অ্যালান রে’কে ১৫ ও ডি. অ্যাটকিনসনকে শূন্য রানে প্যাভিলিয়নে ফেরৎ পাঠান। পরের স্পেলে রবার্ট ক্রিস্টিয়ানি ও জিমি ক্যামেরনের উইকেট পেয়েছিলেন তিনি। দ্বিতীয় ইনিংসে জর্জ ক্যারিওকে শুরুতেই বিদেয় করেন। এছাড়াও, দুইটি ক্যাচ তালুবন্দী করে সুন্দরভাবে অভিষেক পর্ব সম্পন্ন করেছিলেন। তবে, বিস্ময়করভাবে পরবর্তীতে আর তাকে আন্তর্জাতিক অঙ্গনে খেলানো হয়নি।   ব্যক্তিগত জীবন  ব্যক্তিগত জীবনে বিবাহিত ছিলেন তিনি। তার সন্তান রবি ব্যানার্জী বাংলা দলের পক্ষে রঞ্জী ট্রফিতে অংশগ্রহণ করেছিলেন। ১৪ সেপ্টেম্বর, ১৯৯২ তারিখে ৭২ বছর বয়সে কলকাতা এলাকায় মন্টু ব্যানার্জী’র দেহাবসান ঘটে।   তথ্যসূত্র    আরও দেখুন   পলি উমরিগড়  দত্তারাম হিন্দলেকর  বাংলা ক্রিকেট দল  এক টেস্টের বিস্ময়কারী  ভারতীয় টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯১৯-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:কলকাতা থেকে আগত ক্রিকেটার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:বাঙালি ক্রিকেটার
ওয়ারী ক্লাব ঢাকা ওয়ারী ঢাকা, বাংলাদেশের একটি অ্যাসোসিয়েশন ফুটবল ক্লাব। এটি বর্তমানে বাংলাদেশ চ্যাম্পিয়নশিপ লিগের (বিসিএল) একটি দল। ওয়ারী ক্লাব বাংলাদেশের প্রাচীনতম ফুটবল ক্লাবগুলির মধ্যে একটি, ১৮৯৮ সালে প্রতিষ্ঠিত হয়। ক্লাবের মূলমন্ত্র হল এক হৃদয় এক মন ।   ইতিহাস   ১৮৯৮ সালে, ওয়েলিংটন ক্লাব বন্ধ হয়ে যাওয়ার পর, এর কয়েকজন ক্রীড়াপ্রেমী সদস্য ওয়ারী ক্লাব গঠনের সিদ্ধান্ত নেন। ভারতে ব্রিটিশ শাসনামলে, রায় বাহাদুর সুরেন্দ্রনাথ রায় ক্লাব গঠনে মুখ্য ভূমিকা পালন করেন। জনপ্রিয়তা অর্জনের পর, ক্লাবটি ১৯৩০ সালে ঢাকার পল্টন মাঠে তাদের খেলার মাঠ খুঁজে পায়। প্রথম সাফল্য আসে ১৯১০ সালে কোচবিহারে, যখন ওয়ারী একটি টুর্নামেন্টে ব্রিটিশ কিংস হাউস ক্লাবকে পরাজিত করে।  মর্যাদাপূর্ণ আইএফএ শিল্ড টুর্নামেন্টে,আইএফএ চতুর্থ প্রাচীনতম ফুটবল টুর্নামেন্ট যা (পশ্চিমবঙ্গের) ভারতীয় ফুটবল অ্যাসোসিয়েশন দ্বারা আয়োজিত এবং পশ্চিমবঙ্গের অন্যান্য আমন্ত্রিত ক্লাবগুলির মধ্যে খেলেন। তারা ১৯৪৫ সাল পর্যন্ত মাঝারি সাফল্য অর্জন করেছিল। ১৯৭১ সালে তাদের সবচেয়ে উল্লেখযোগ্য কৃতিত্ব ছিল, যখন তারা কলকাতায় ডিফেন্ডিং চ্যাম্পিয়ন লিংকন ক্লাবকে পরাজিত করে। উপরন্তু, আন্তঃরাজ্য প্রতিযোগিতার সময় প্রায়শই ওয়ারী থেকে খেলোয়াড়দের ঢাকা ফুটবল দলে নির্বাচিত করা হত।  প্রতিষ্ঠার পর থেকে ঢাকা জেলার জেলা প্রশাসক কোনো প্রতিদ্বন্দ্বিতা ছাড়াই ক্লাবের সভাপতি হন। ১৯৭৮ সালে ঢাকা লিগে ঢাকা আবাহনীকে পরাজিত করায় ওয়ারী ক্লাব জনপ্রিয়তা পায়। দলটি বর্তমানে বাংলাদেশ চ্যাম্পিয়নশিপ লিগে প্রতিদ্বন্দ্বিতা করছে।   বর্তমান খেলোয়াড়  ২০২১-২২ মৌসুমের জন্য ওয়ারী ক্লাব ঢাকার খেলোয়াড়।   অন্যান্য বিভাগ   ক্লাবটিতে ক্রিকেট, হকি, ভলিবল এবং টেবিল টেনিস বিভাগও রয়েছে। হকি দলটিও ভালো করতে শুরু করে এটি ১৯৫৩ সালে ঢাকা হকি লীগ রানার্সআপ এবং তারপর ১৯৬৪ সালে চ্যাম্পিয়ন হয়।  সাফল্যও টেবিল টেনিস দলকে অনুসরণ করে, যখন ওয়ারী ১৯৭৬ এবং ১৯৭৭ সালে "আখতার মেমোরিয়াল টেবিল টেনিস টুর্নামেন্ট" জিতেছিল। এর ভলিবল দলটিও সাফল্য অর্জন করেছিল কারণ তারা ১৯৭০ এবং ৮০ এর দশকে প্রভাবশালী দল হয়ে উঠেছিল, বহুবার লিগ জিতেছিল।   দলের রেকর্ড    হেড কোচের রেকর্ড   প্রধান কোচথেকেপযন্তঅংশগ্রহণ জয়ড্রহারগোল পক্ষে গোল বিপক্ষে %গোল হার ইমতিয়াজ খান লাবু২০ মার্চ ২০২০৫ ডিসেম্বর ২০২১ কামাল আহমেদ বাবু ২০ ডিসেম্বর ২০২১বর্তমান   সেরা সাফল্য    নর নারায়ণ শিল্ড'''  বিজয়ী (১): ১৯৪৮   টীকা    আরো দেখুন    বাংলাদেশের ফুটবল ক্লাবের তালিকা  বাংলাদেশের ফুটবলের ইতিহাস  তথ্যসূত্র   বিষয়শ্রেণী:পুরান ঢাকা বিষয়শ্রেণী:১৮৯৮-এ প্রতিষ্ঠিত ফুটবল ক্লাব বিষয়শ্রেণী:বাংলাদেশের ফুটবল ক্লাব বিষয়শ্রেণী:১৯শ শতাব্দীতে ভারতে প্রতিষ্ঠিত বিষয়শ্রেণী:বাংলাদেশে ক্রীড়া
রাঙা চান্দা (বৈজ্ঞানিক নাম: Parambassis ranga) (ইংরেজি: Indian Glassy Fish) হচ্ছে Ambassidae পরিবারের Parambassis গণের একটি স্বাদুপানির মাছ।  বর্ণনা  বিস্তৃতি এই মাছ বাংলাদেশ, মায়ানমার, থাইল্যান্ড, মালয়েশিয়া, পাকিস্তান এবং ভারতে পাওয়া যায়।  বাংলাদেশে বর্তমান অবস্থা এবং সংরক্ষণ এ মাছের প্রাকৃতিক আবাসস্থল ক্রমে শুকিয়ে যাওয়ার কারণে আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন আশংকাজনক বলে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Roberts, T.R. (1995) Systematic revision of tropical Asian freshwater glassperches (Ambassidae), with descriptions of three new species., Nat. Hist. Bull. Siam Soc. 42:263-290.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:মালয়েশিয়ার মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:এশিয়ার মাছ বিষয়শ্রেণী:১৮২২-এ বর্ণিত মাছ
বোস কেবিন বাংলাদেশের নারায়ণগঞ্জ জেলা সদরে ২ নং রেলগেট এলাকায় অবস্থিত একটি ঐতিহ্যবাহী রেস্তোরাঁ। ব্রিটিশ শাসনামল ও পাকিস্তান শাসনামলে রাজনৈতিক আন্দোলনের সময় নারায়ণগঞ্জসহ অন্যান্য অঞ্চলের তৎকালীন জাতীয় রাজনীতিবিদগণ এখানে আড্ডা দেওয়ার ফলে স্থানটি পরিচিত ও জনপ্রিয় হয়ে উঠে।  ইতিহাস ১৯২১ সালে নৃপেন চন্দ্র বসু (ভুলুবাবু) নামে একজন নারায়ণগঞ্জ শহরের ১ নং ও ২ নং রেলগেটের মধ্যবর্তী ফলপট্টি এলাকায় একটি টংঘরে (চালাঘর) রেস্তোরাঁটি প্রতিষ্ঠা করেন। নৃপেন ছিলেন তৎকালীন বিক্রমপুরের (বর্তমান মুন্সীগঞ্জ জেলা) শ্রীনগর থানার ষোলঘর গ্রামের বাসিন্দা। জীবিকার সন্ধানে বিক্রমপুর থেকে নারায়ণগঞ্জে আসার পর তিনি রেস্তোরাঁ ব্যবসা শুরু করেন। প্রথমদিকে চা ও বিস্কুট নিয়ে যাত্রা শুরু করলেও আস্তে আস্তে সেটি রেস্তোরাঁতে রুপ নেয়। ১৯৮৮ সালে রেস্তোরাঁ চেম্বার রোডে স্থানান্তরিত হয়। বর্তমানে এর নাম ‘নিউ বোস কেবিন’।  ভারতের স্বাধীনতা সংগ্রামের সময় কেবিনটি গুরুত্বপূর্ণ ভূমিকা পালন করে। এ অঞ্চলে ব্রিটিশ বিরোধী আন্দোলন বেগবান করার জন্য আন্দোলন সংক্রান্ত বিভিন্ন চিঠিপত্র বোস কেবিনের ঠিকানায় পাঠানো হত। তারপর এখান থেকে সেগুলো বিভিন্ন স্থানে পাঠানো হত। এছাড়াও ১৯৫২ সালে বাংলা ভাষা আন্দোলন, ১৯৭১ সালে বাংলাদেশের স্বাধীনতা যুদ্ধ ও নব্বইয়ের স্বৈরাচার বিরোধী আন্দোলনের সময় স্থানটি সংস্কৃতিক অঙ্গনে জনপ্রিয়তা লাভ করে।  রাজনৈতিক নেতৃবৃন্দের মধ্যে যরা বোস কেবিনে আড্ডা দিতেন তাদের মধ্যে উল্লেখযোগ্য হলেন, ভারতের স্বাধীনতা সংগ্রামের কিংবদন্তি নেতাজি সুভাষচন্দ্র বসু, পাকিস্তানের প্রধানমন্ত্রী ও বাঙালি রাজনীতিবিদ হোসেন শহীদ সোহ্‌রাওয়ার্দী, বাংলাদেশের জাতির জনক শেখ মুজিবুর রহমান এবং মজলুম জননেতা আবদুল হামিদ খান ভাসানী।  চিত্রশালা  তথ্যসূত্র  বিষয়শ্রেণী:১৯২১-এ প্রতিষ্ঠিত বিষয়শ্রেণী:রেস্তোরাঁ বিষয়শ্রেণী:নারায়ণগঞ্জ জেলার দর্শনীয় স্থান বিষয়শ্রেণী:১৯২১-এ ব্রিটিশ ভারতে প্রতিষ্ঠিত বিষয়শ্রেণী:নারায়ণগঞ্জ জেলা
কুইলি একজন ভারতীয় অভিনেত্রী এবং নৃত্যশিল্পী যিনি একাধিক দক্ষিণ ভারতীয় ছবিতে অভিনয় এবং নৃত্যকলা পরিবেশন করেছেন। তিনি অনেক টিভি ধারাবাহিকেও অভিনয় করেছিলেন। তিনি কমল হাসানের নায়কান (১৯৮৭) ছবিতে নীলা আথু ভানাথু মেলা গানটির দৃশ্যে তার নৃত্য পরিবেশনের জন্য বিখ্যাত। এই গানের দৃশ্যে চলন্ত নৌকায় ভারসাম্য বজায় রেখে কুইলিকে একটি আইটেম নম্বর পরিবেশন করতে হয়েছিল।[ তথ্যসূত্র প্রয়োজন ]   অভিনয় জীবন  কুইলি তামিল, মালয়ালম, তেলুগু, এবং কান্নাডা ভাষার বহু ছবিতে তার জনপ্রিয় উপস্থিতির জন্য পরিচিত। তার অভিনয় জীবন শুরু হয় ১৯৮২ সালে কানমনি পুঙ্গা চলচ্চিত্রের মাধ্যমে, যেখানে তিনি একটি ছোট ভূমিকায় ছিলেন। ১৯৮৪ সালে পুভিলাঙ্গু ছবিতে তিনি  প্রধান চলচিত্র সরস্বতির ভূমিকায় অভিনয় করেছিলেন।  এর পরবর্তী সময়ে কুইলি অসংখ্য ছবিতে উপস্থিত হয়েছেন। ১৯৮৫ সালে কল্যাণ আগাথিগল সিনেমায় তিনি হেমালতা চরিত্রে অভিনয় করেন। এরপর ১৯৮৬ সালে তিনি আয়িরাম পুক্কাল মালারাত্টুম ছবিতে বিনোদ নামক চরিত্রের স্ত্রীর ভূমিকায় অভিনয় করেন। সেই একই বছর তিনি ডিসেম্বর পুক্কাল, কোভিল ইয়ানাই এবং মালয়ালম চলচ্চিত্র আলোরুঙ্গি আরাঙ্গোরুঙ্গি ও ওরু যুগসন্ধ্যা চলচ্চিত্রেও অভিনয় করেন।  কুইলি তার অভিনয় জীবনের শুরুতে একাধিক ছবিতে স্বল্প অবধির ভূমিকায় বা গানের দৃশ্যে উপস্থিত ছিলেন। ১৯৮৭ সালে তিনি নায়কান ছবিতে আইটেম গানের মাধ্যমে দর্শকদের মন জয় করেছিলেন। তাছাড়া, তিনি সোরা সম্হারম, মুরালি কৃষ্ণডু, নিরাজানাম, থোদল্লুল্লু ও রামুদু ভীমুদু সহ আরও অনেক তেলুগু ছবিতে বিশেষ ভূমিকায় অভিনয় করেছেন।  ১৯৯০-এর দশকে তিনি আরও বেশি সংখ্যক ছবিতে অভিনয় শুরু করেন। বিশেষ করে, পুলান ভিসারানাই, নাল্লা কালাম পরানডাচু, এবং আধিসায়া মানবন ছবিগুলো তার উল্লেখযোগ্য কাজ। এরপর ২০০০-এর দশকে তিনি থাভাসি, নরসিংহ, আরুল, কান্নাম্মা, আমুধেয়, এবং সেনগাথু সহ বহু ছবিতে মাতৃস্থানীয়া চরিত্রে অভিনয় করেন।  কুইলি তার অভিনয় দক্ষতার মাধ্যমে একাধিক সম্মাননাও অর্জন করেছেন। ২০১৪ সালে কাব্য থলাইভান ছবিতে আম্মানিয়াম্মাল চরিত্রে তার অসাধারণ অভিনয়ের জন্য তিনি তামিলনাড়ু রাজ্য চলচ্চিত্র পুরস্কার লাভ করেন এবং নরওয়ের তামিল চলচ্চিত্র উতসবেও পুরস্কৃত হন। ২০১৪ সালে মালয়ালম চলচ্চিত্র মাথাই কুঝাপ্পাকরণাল্লা -তে তিনি সুমতি চরিত্রে অভিনয় করেন।  চলচ্চিত্র ছাড়াও কুইলি আঞ্চলিক টেলিভিশন জগতের একজন স্বক্রিয় অভিনেত্রী। তিনি বহু টেলিভিশন চলচ্চিত্র ও ধারাবাহিকে গুরুত্বপূর্ন ভূমিকায় অভিনয় করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি)
রাইনিয়ার পর্বত একটি সক্রিয়Driedger, C.L.; K.M. স্কট (মার্চ ১, ২০০৫)।রাইনিয়ার পর্বত-আগ্নেয়গিরি ঝুঁকির সঙ্গে বসবাস করতে শিখছে ইউ.এস ভূতাত্ত্বিক পরিদর্শন। প্রতিবেদন প্রকাশিত হয়েছে ৩০-১০-২০০৮ স্ট্র্যাট আগ্নেয়গিরি (এটি যৌগিক আগ্নেয়গিরি হিসেবেও পরিচিত) যা ওয়াশিংটনের, পিয়েরসে কাউন্টির, সিয়াটলের ৫৪ মাইল (৮৭ কিমি) দক্ষিণ পূর্বে অবস্থিত। এইটি রেঞ্জ জলপ্রপাতের নিকটবর্তী মার্কিন যুক্তরাষ্ট্রের বৃহত্তম পর্বত এবং জলপ্রপাত আগ্নেয়গিরি (এটি জলপ্রপাত আগ্নেয় চাপ হিসেবেও পরিচিত) এর উচ্চতা ১৪, ৪১১ ফুট (৪,৩৯২ মিটার)।   আরও দেখুন   রাইনিয়ার পর্বতের জাতীয় পার্ক  উত্তর আমেরিকার পর্বত চূড়া   তথ্যসূত্র    বহিঃসংযোগ   রাইনিয়ার পর্বতের জাতীয় পার্ক  Mount Rainier Volcano Lahar Warning System  Mount Rainier stream drainage   রাইনিয়ার পর্বতের দাগ বর্ণনা   Mountaineering routes (Summitpost)    বিষয়শ্রেণী:মার্কিন যুক্তরাষ্ট্রের পর্বত বিষয়শ্রেণী:আগ্নেয়গিরি বিষয়শ্রেণী:সক্রিয় আগ্নেয়গিরি বিষয়শ্রেণী:পর্বত বিষয়শ্রেণী:ওয়াশিংটন (অঙ্গরাজ্য)-এর হ্রদ বিষয়শ্রেণী:অধোগমন আগ্নেয়গিরি
মোজাইক () পৃথিবীর প্রথম গ্রাফিক্যাল ওয়েব ব্রাউজার সফটওয়্যার। ১৯৯৩ সালে ইউনিভার্সিটি অফ ইলিনয় এট আর্বানা শ্যাম্পেইন এর ন্যাশনাল সেন্টার ফর সুপারকম্পিউটিং অ্যাপলিকেশন্সের গবেষক মার্ক অ্যান্ড্রিসেন এবং এরিক বিনা এটি তৈরি করেন। মোজাইকে ব্যবহৃত প্রযুক্তির উপর ভিত্তি করে পরবর্তীতে নেটস্কেপ ও ইন্টারনেট এক্সপ্লোরার ব্রাউজার তৈরি করা হয়। অ্যান্ড্রিসেন ও বিনা নেটস্কেপ কর্পোরেশনের প্রতিষ্ঠাতা।  ২৩ জানুয়ারি ১৯৯৩ সালে এটি সর্বপ্রথম মুক্তি পায়। আর ৭ জানুয়ারি ১৯৯৭ সালে প্রকাশিত হয় এর সর্বশেষ সংস্করণ, ৩.০০ সংস্করণ। সি প্রোগ্রামিং ভাষা ব্যবহার করে মোজাইক লেখা হয়েছে। অ্যামিগাওএস, ক্লাসিক ম্যাক ওএস, ইউনিক্স, ওপেনভিএমএস ও মাইক্রোসফট উইন্ডোজের জন্যে এর আলাদা আলাদা সংস্করণ রয়েছে। মোজাইক মালিকানাধীন লাইসেন্সের অধীনে নিবন্ধিত।  তথ্যসূত্র  বিষয়শ্রেণী:ওয়েব ব্রাউজার বিষয়শ্রেণী:অ্যাপ্লিকেশন সফটওয়্যার বিষয়শ্রেণী:ওয়েব ব্রাউজারের ইতিহাস বিষয়শ্রেণী:১৯৯৩-এর সফটওয়্যার বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:গোফার ক্লায়েন্ট বিষয়শ্রেণী:সফটওয়্যারের ইতিহাস বিষয়শ্রেণী:ইন্টারনেটের ইতিহাস বিষয়শ্রেণী:ওএস/২ ওয়েব ব্রাউজার বিষয়শ্রেণী:পিওএসআইএক্স ওয়েব ব্রাউজার বিষয়শ্রেণী:উইন্ডোজ ওয়েব ব্রাউজার
অ্যালিস অ্যাডামস () হল জর্জ স্টিভেন্স পরিচালিত ১৯৩৫ সালের মার্কিন প্রণয়ধর্মী চলচ্চিত্র। আরকেও পিকচার্সের ব্যানারে ছবিটি প্রযোজনা করেন প্যান্ড্রো এস. বারম্যান। বুথ টার্কিংটনের একই নামের উপন্যাস অবলম্বনে ছবিটির চিত্রনাট্য রচনা করেন ডরোথি ইয়স্ট, মর্টিমার অফনার, ও জেন মারফিন। এতে নাম ভূমিকায় অভিনয় করেন ক্যাথরিন হেপবার্ন। ছবিটি ১৯০০-এর দশকের শুরুতে মার্কিন যুক্তরাষ্ট্রের একটি মফস্বল শহরের এক তরুণীকে নিয়ে আবর্তিত, যেখানে দেখা যায় সে উচ্চবিত্ত শ্রেণির ভান করে তার দারিদ্রের বিষয়টি লুকিয়ে রেখে একজন ধনী ব্যক্তিকে বিয়ে করে। ১৯৩৩ সালে হেপবার্নের অস্কার বিজয়ী কাজ মর্নিং গ্লোরি ও তার প্রশংসিত কাজ লিটল উইমেন-এর সফলতার পর তার জনপ্রিয়তা হ্রাস পেতে শুরু করেছিল, তখন অ্যালিস অ্যাডামস চরিত্রে তার কাজটি তাকে পুনরায় জনপ্রিয়তা পাইয়ে দেয়।পিয়ারি, জেরাল্ড; শাৎজকিন, রজার (১৯৭৭)। "The Classic American Novel and the Movies।" নিউ ইয়র্ক: আনগার। পৃ. ২১৮।  চলচ্চিত্রটি ১৯৩৫ সালের ১৫ আগস্ট মার্কিন যুক্তরাষ্ট্রে মুক্তি পায়। এটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে।   কুশীলব   ক্যাথরিন হেপবার্ন - অ্যালিস অ্যাডামস  ফ্রেড ম্যাকমারি - আর্থার রাসেল  ফ্রেড স্টোন - মিস্টার অ্যাডামস  ইভলিন ভেনেবল - মিলড্রেড পালবার  ফ্র্যাঙ্ক অ্যালবার্টসন - ওয়াল্টার অ্যাডামস  অ্যান শোমেকার - মিসেস অ্যাডামস  চার্লস গ্রেপউইন - মিস্টার ল্যাম্ব  গ্রেডি সাটন - ফ্র্যাঙ্ক ডোলিং  হেডা হুপার - মিসেস পালমার  হ্যাটি ম্যাকড্যানিয়েল - মেলেনা  জোনাথন হেল - মিস্টার পালমার  জ্যানেট ম্যাকলিয়ড - হেনরিয়েটা ল্যাম্ব  ভার্জিনিয়া হাওয়েল - মিসেস ডোলিং  জেফি টিলবারি - মিসেস ড্রেসেল  এলা ম্যাকেঞ্জি - এলা ডোলিং   মূল্যায়ন   আয়  সিনেমা সার্কিট তাদের বক্স অফিস টিকেট বিক্রির প্রদর্শনের অংশ কেটে রাখার পর চলচ্চিত্রটি $১৬৪,০০০ আয় করে।   পুরস্কার ও মনোনয়ন  অ্যালিস অ্যাডামস চলচ্চিত্রটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে। যদিও বেটি ডেভিস ডেঞ্জারাস চলচ্চিত্রের জন্য শ্রেষ্ঠ অভিনেত্রী বিভাগে পুরস্কার লাভ করেন, তিনি বলেন হেপবার্ন এই পুরস্কারের দাবীদার ছিলেন। হেপবার্ন দ্বিতীয় সর্বোচ্চ ভোট পেয়েছিলেন।এডওয়ার্ডস, অ্যান (২০০০)। "Katharine Hepburn: A Remarkable Woman।" নিউ ইয়র্ক: সেন্ট মার্টিন্‌স প্রেস। পৃষ্ঠা ১৩৭।   তথ্যসূত্র    বহিঃসংযোগ            বিষয়শ্রেণী:১৯৩৫-এর চলচ্চিত্র বিষয়শ্রেণী:১৯৩০-এর দশকের প্রণয়ধর্মী নাট্য চলচ্চিত্র বিষয়শ্রেণী:আরকেও পিকচার্সের চলচ্চিত্র বিষয়শ্রেণী:জর্জ স্টিভেন্স পরিচালিত চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
নাভ্যা সিং একজন ভারতীয় অভিনেত্রী, মডেল এবং নৃত্যশিল্পী। তিনি সম্প্রতি কালার্স চ্যানেলের কৃষ্ণমোহিনী টিভি শোতে কাজ করেছেন।   প্রারম্ভিক জীবন  নাভ্যা সিং বিহারের কাটিহার জেলার একটি গ্রামে একটি রক্ষণশীল শিখ পরিবারে জন্মগ্রহণ করেন। তিনি কিশোর বয়সেই লিঙ্গগত অস্থিরতায় ভুগেন এবং নিজেকে নারী হিসেবে উপস্থাপন করতে শুরু করেন। ২০১১ সালে তিনি মুম্বইতে চলে আসেন এবং তার প্রথম নাম পরিবর্তন করে নাভ্যা রাখেন। তার লিঙ্গ পরিচয় সমর্থন না করা এক আত্মীয়ের সাথে কয়েকদিন থাকার পর তিনি সেখান থেকে চলে যান এবং নৃত্যশিল্পী হিসেবে কাজ শুরু করেন। যখন তিনি লিঙ্গ-নিশ্চিতকরণ অস্ত্রোপচারের সিদ্ধান্ত নেন তখন তার মা তাকে এই প্রক্রিয়ায় সহায়তা করার জন্য মুম্বই চলে আসেন।   কর্মজীবন   অভিনয় ও নৃত্য  মডেল হওয়ার আগে তিনি চলচ্চিত্র এবং টেলিভিশন ধারাবাহিকে নৃত্যশিল্পী হিসেবে কাজ করতেন। ২০১৭ সালে তিনি লাইফ ওকে চ্যানেলের ক্রাইম শো "সাবধান ইন্ডিয়া" এবং মনিকা ডোগরার সঙ্গীত ভিডিও "শিভার"-এর মাধ্যমে টেলিভিশনে উপস্থিত হন।  ২০২১ সালের "প্লেজ টু প্রোটেক্ট " চলচ্চিত্রে তিনি একটি নৃত্য পরিবেশন করেন।  তিনি ভারতীয় চলচ্চিত্র শিল্পের সমালোচনা করেন, কারণ সেখানে "ট্রান্সজেন্ডার চরিত্রে সাধারণত সিসজেন্ডার অভিনেতাদের নেওয়া হয়। ট্রান্সজেন্ডার পুরুষ ও নারীদের পুরুষ ও নারী চরিত্রেও নেওয়া হয় না। এছাড়াও বলিউড চলচ্চিত্রে ট্রান্সজেন্ডার ব্যক্তিদের যেভাবে দেখানো হয়, সেগুলো ভালোবাসার মানুষ হিসেবে নয়, বরং হাস্যরস বা কামনার বস্তু হিসেবে দেখানো হয়।"   মডেলিং  মডেল হিসেবে তার প্রথম উপস্থিতি ছিল ২০১৬ সালে ল্যাকমে ফ্যাশন উইকে, যেখানে তিনিই ছিলেন একমাত্র ট্রান্স নারী যিনি এই অনুষ্ঠানে অংশগ্রহণ করেন। তিনি ওয়েন্ডেল রড্রিক্স এবং অর্চনা কোচারের নকশা করা পোশাকের মডেলিং করেন।  ২০১৮ সালে তিনি ট্রান্স নারীদের সুন্দরী প্রতিযোগিতা মিস ট্রান্সকুইন ইন্ডিয়ার শুভেচ্ছাদূত ছিলেন।   পুরস্কার   ১০ম সংবাদকর্মী পুরস্কারে জুরি পুরস্কার বিজয়ী   চলচ্চিত্র তালিকা   চলচ্চিত্র  বছর শিরোনাম ভূমিকা মন্তব্য সূত্র ২০২২ প্লেজ টু প্রোটেক্ট নর্তকী আইটেম নাম্বার   সঙ্গীত ভিডিও  বছর শিরোনাম শিল্পী লেবেল সূত্র ২০২১ সম্ভাল জাও জাকির সাদানি এসএইচ মিউজিক উদান ছো দারু অরবিন্দর সিং অপেক্ষা মিউজিক  কুড়ি পাটোলা গাজী কিং ভয়েস অব হার্ট মিউজিক  ২০২০ দেশি গার্ল চ্যান্ট কুমারী সুরজ কুমারী সুরজ ২০১৬ শিভার মনিকা ডোগরা ওয়াকআবাউট ফিল্মস    টেলিভিশন  বছর শিরোনাম ভূমিকা মন্তব্য সূত্র ২০১৭ সাবধান ইন্ডিয়া - মৌসুম: ৭০, পর্ব: ৩৫ মোনা  ২০২৪ কৃষ্ণ মোহিনী অনুরাধা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কাটিহারের ব্যক্তি বিষয়শ্রেণী:বিহারের অভিনেত্রী
শিশুচিকিৎসা বা পিডিয়াট্রিক্স ( বা ) বাচ্চা, শিশু, কিশোর-কিশোরী ও তরুণ-তরুণীর স্বাস্থ্যসেবা সম্পর্কিত চিকিৎসাবিজ্ঞানের একটি শাখা। যুক্তরাজ্যে ১৮ বছর বয়স পর্যন্ত অনেক তরুণ-তরুণী শিশুচিকিৎসার আওতায় পরে, আর বিশ্বজুড়ে প্রতি বছর শিশুচিকিৎসার বয়ঃসীমা বৃদ্ধির প্রবণতা রয়েছে। শিশুচিকিৎসায় বিশেষজ্ঞকে শিশুচিকিৎসক বা শিশুরোগ বিশেষজ্ঞ বলে। শিশুচিকিৎসক স্বাস্থ্যকেন্দ্র, গবেষণা কেন্দ্র, বিশ্ববিদ্যালয়, সাধারণ হাসপাতাল ও শিশু হাসপাতালে কাজকর্ম করে।  তথ্যসূত্র  বহিঃসংযোগ      বিষয়শ্রেণী:চিকিৎসাবিজ্ঞান বিষয়শ্রেণী:শৈশব
হিন্দুধর্মে মানবজীবনের উদ্দেশ্য চারটি। এই চারটি উদ্দেশ্যই পুরুষার্থ নামে পরিচিত। হিন্দুরা বিশ্বাস করেন, তাদের জীবনধারণের উদ্দেশ্য এই চারটি পুরুষার্থ অর্জন করা।For kāma, artha, and dharma as "brahmanic householder values", see Flood (1996:17). Cf. also Apte (1965:626); Hopkins (1971:78) চারটি পুরুষার্থের নাম হল:   ধর্ম: "(ধর্মীয় ও সামাজিক) নীতিবোধ, আধ্যাত্মিক ও আনুষ্ঠানিক কর্তব্যকর্ম।  অর্থ: "(জাগতিক ও অর্থনৈতিক) প্রগতি।"  কাম: "(পার্থিব) সুখ।"  মোক্ষ: "(আধ্যাত্মিক) মুক্তি।"  ধর্মশাস্ত্র এবং রামায়ণ ও মহাভারত মহাকাব্যে প্রথম যথাযথ চতুর্বিধ পুরুষার্থ অর্জনের জন্য যথাযথভাবে জীবনযাপনের উপদেশ দেওয়া হয়।Hiltebeitel (2002:17). প্রাচীন ধর্মগ্রন্থে বলা হয়েছে ধর্ম, অর্থ ও কাম মানুষের সহজে অর্জনযোগ্য তিনটি পুরুষার্থ; এগুলি ত্রিবর্গ নামে পরিচিত। এর থেকে মনে হয়, মোক্ষ অর্জন জীবনের শেষভাগের জন্য নির্দিষ্ট ছিল।For example, see Olivelle (1993:217). For a detailed discussion, cf. Prasad (2008). অন্যমতে, ত্রিবর্গ জীবনের গার্হস্থ্য আশ্রমের লক্ষ্য, এবং মোক্ষ সারাজীবনের লক্ষ্য। সাধারণত সন্ন্যাস আশ্রমে গিয়ে গৃহস্থ মোক্ষ অর্জনে প্রয়াসী হতেন। আর একটি মতে, ত্রিবর্গ সামাজিক লক্ষ্য, কিন্তু মোক্ষ ব্যক্তিগত লক্ষ্য।Prasad (2008:360-362). ত্রিবর্গ ধারণার সঙ্গে মোক্ষ অঙ্গাঙ্গীভাবে জড়িত হয়ে পড়ে। তারপরই এই সমগ্র ধারণাটি চতুর্বর্গ নামে পরিচিত হয়।  বাৎস্যায়নের কামসূত্র, কৌটিল্যের অর্থশাস্ত্র, বিভিন্ন ধর্মশাস্ত্র পুরুষার্থগুলিকে নানাভাবে ব্যাখ্যা করেছে। মনুস্মৃতি ধর্মকে ব্যাখ্যা করেছে "ধর্মীয়, সামাজিক ও ব্যক্তিগত নীতিবোধ'' হিসাবে। প্রধান প্রধান সূত্রগুলি এবং ছয়টি প্রধান দর্শনে মোক্ষকে "পরম-পুরুষার্থ" বা শ্রেষ্ঠ পুরুষার্থ বলে বর্ণনা করেছে।Hiltebeitel (:17).   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:ভারতীয় দর্শন বিষয়শ্রেণী:হিন্দু নৈতিকতা
এই উদাহরণের মতো করে #{{ব্যবহারকারী ৪|আপনার ব্যবহারকারী নাম}} এখানে আপনার ব্যবহারকারী নাম যুক্ত করুন। আপনি যে কোনও সময় এই তালিকায় আপনার নাম যোগ করতে পারেন। নাম যুক্ত করার পূর্বে অবশ্যই আপনাকে লগ-ইন করতে হবে। প্রবেশ ব্যতীত নাম গ্রহণযোগ্য হবে না।  আনুসাঙ্গিক  যদি কোন প্রশ্ন থাকে, তবে আমাদের আলাপ পাতায় জিজ্ঞেস করুন।  অংশগ্রহণকারী অংশগ্রহণকারী হিসাবে আপনার ‘ব্যবহারকারী নাম’ যুক্ত করতে পারেন।
কার্ল এডউইন বাফিন (; জন্ম: ১৯ আগস্ট, ১৯৭৩) ব্লেনিম এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কার্ল বাফিন।   প্রথম-শ্রেণীর ক্রিকেট  ১৯৯৬-৯৭ মৌসুম থেকে ২০০০-০১ মৌসুম পর্যন্ত কার্ল বাফিনের প্রথম-শ্রেণীর খেলোয়াড়ী জীবন চলমান ছিল। ঘরোয়া একদিনের খেলাসহ ক্রিকেট ম্যাক্স প্রতিযোগিতায় বেশ কয়েকটি দূর্দান্ত ক্রীড়াশৈলী খেলার পর নিউজিল্যান্ড দলে খেলার জন্যে আমন্ত্রণ বার্তা পান। ফাস্ট-মিডিয়াম বোলিংয়ের কারণে জনপ্রিয়তা পেয়েছেন। এক সময় দল নির্বাচকমণ্ডলী দেশের দ্রুততম বোলার হিসেবে বিবেচনায় এনেছিলেন। ১৯৯৬ সালে নবপ্রবর্তিত সুপার ম্যাক্স ক্রিকেটে দূরন্ত খেলেন। পরবর্তী তিন বছর দলের এক নম্বর খেলোয়াড় ছিলেন। এরপর তিনি সেন্ট্রাল ডিস্ট্রিক্টস ছেড়ে ওয়েলিংটনের দিকে পা বাড়ান।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করার সুযোগ পেয়েছেন কার্ল বাফিন। কোন টেস্টে অংশগ্রহণ করার সুযোগ হয়নি তার। ২৫ মার্চ, ১৯৯৯ তারিখে নেপিয়ারে সফরকারী দক্ষিণ আফ্রিকার বিপক্ষে ওডিআইয়ে অভিষেক ঘটে তার। ৩১ মে, ১৯৯৯ তারিখে এডিনবরায় স্বাগতিক স্কটল্যান্ডের বিপক্ষে সর্বশেষ ওডিআইয়ে অংশ নেন তিনি।  দক্ষিণ আফ্রিকা গমনে নিউজিল্যান্ড দলের অন্যতম সদস্যরূপে অন্তর্ভুক্ত হন। ১৯৯৯ সালের শুরুতে সাইমন ডৌলের অনুপস্থিতিতে দক্ষিণ আফ্রিকার বিপক্ষে শেষ তিনটি ওডিআইয়ে অংশ নেন। কিন্তু, পেস বোলিং ও সঠিক জায়গায় বল ফেলার ন্যায় নিয়ন্ত্রণ লাভ করতে ব্যর্থ হন। ১১ ওভারে ৭৮ রান দেন।  তাসত্ত্বেও নির্বাচকমণ্ডলী বিশ্বকাপের জন্যে তাকে রাখেন। ফেব্রুয়ারি, ১৯৯৯ সালে ক্রিকেট বিশ্বকাপকে সামনে রেখে ঘোষিত ১৯ সদস্যের প্রাথমিক তালিকায় তাকে ঠাঁই দেয়া হয়। এরপর, ১৯৯৯ সালের ক্রিকেট বিশ্বকাপে গ্রুপ পর্বের খেলায় অংশ নেন। ঐ প্রতিযোগিতায় স্কটল্যান্ডের বিপক্ষে একটিমাত্র খেলায় অংশ নেন।   অবসর  কিন্তু আঘাতের কারণে তাকে আন্তর্জাতিক ক্রিকেটে অঙ্গনে আর দেখা যায়নি। দুই মৌসুমে ঘরোয়া ক্রিকেটে দূর্বল ক্রীড়াশৈলীর কারণে খেলার জগৎ থেকে অবসর নিতে বাধ্য হন। ২০০০ সালে ক্রমাগত আঘাতের কারণে জোরপূর্বক খেলার জগৎ থেকে বিদেয় নিতে হয়। এরপর তিনি গৃহ রংমিস্ত্রীর ভূমিকায় অবতীর্ণ হন। এছাড়াও, ব্লেনিম এলাকায় তরুণ বোলারদের পরামর্শদাতা হিসেবে কাজ করেন।   তথ্যসূত্র    আরও দেখুন   সাইমন ডৌল  রবার্ট অ্যান্ডারসন  নর্দার্ন ডিস্ট্রিক্টস ক্রিকেট দল  ১৯৯৯ ক্রিকেট বিশ্বকাপ দলসমূহ  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:ব্লেনিম (নিউজিল্যান্ড) থেকে আগত ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:নর্থ আইল্যান্ডের ক্রিকেটার
কোয়িলামবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পূর্বে এটি চেঙ্গলপট্টু জেলা ও আরো পূর্বে কাঞ্চীপুরম জেলার অংশ ছিল৷ চেন্নাই সিটি সেণ্টার থেকে ২৬ কিমি ও তাম্বরম থেকে ১২ কিলোমিটার দক্ষিণ-পূর্বে অবস্থিত৷   জনসংখ্যা ও জনসমাগমের কারণে ২০১৫ খ্রিস্টাব্দে চেন্নাই জেলার অন্তর্ভুক্ত হওয়ার পূর্বে এটি দুটি আলাদা আলাদা জেলার আলাদা ব্লকের অংশ ছিল৷  কোয়িলামবক্কম গ্রাম, যা চেঙ্গলপট্টু জেলার তাম্বরম তালুকের অন্তর্গত৷  মাড়িবক্কম-বি গ্রাম, যা চেন্নাই জেলার শোলিঙ্গনলুর তালুকের অন্তর্গত৷ অবশ্য এই গ্রামটি স্থানীয়দের নিকট ৮০০ বছর পুরাতন নাম সুন্নাম্বু কোলাতুর নামে পরিচিত৷https://m.timesofindia.com/city/chennai/battered-by-flooding-sunnambu-kolathur-residents-hope-pwd-will-build-retaining-wall/amp_articleshow/74326293.cms&ved=2ahUKEwjP9uv-_rPvAhWDxTgGHb9hBLoQFjAPegQIFBAC&usg=AOvVaw06GvvZLiewXM7LlMeLpqnN  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী কোয়িলামবক্কমের মোট জনসংখ্যা ২৭,৩৭৪ জন, যেখানে ১৩,৯৩৫ জন পুরু ও ১৩,৪৩৯ জন নারী৷ অর্থাৎ প্রতিহাজার পুরুষে ৯৬৪ জন নারীর বাস৷ মোট পরিবার সংখ্যা ৭,০১০ টি৷ ছয় বছর অনূর্ধ্ব শিশু সংখ্যা ৩,৫৯৪, যা মোট জনসংখ্যার ১৩.১৩ শতাংশ৷ কোয়িলামবক্কমে মোট সাক্ষরতার হার ৮৬.০৩ শতাংশ, যেখানে পুরুষ সাক্ষরতার হার ৯০.৭৭ শতাংশ ও নারী সাক্ষরতার হার ৮১.১১ শতাংশ৷https://www.census2011.co.in/data/town/629386-koilambakkam-tamil-nadu.html  অবস্থান কোয়িলামবক্কমের উত্তর দিকে কীলকট্টলাই, উত্তর-পূর্ব দিকে বেলাচেরি, পূর্ব দিকে পল্লীকরনাই, দক্ষিণ দিকে মেটবক্কম, পশ্চিম দিকে নান্মঙ্গলম ও উত্তর-পশ্চিম দিকে রয়েছে পল্লাবরম৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি